Al meer nuwe tegnologie in Afrikaans beskikbaar - AfriForum
◀ Besigheidsbytjies-entrepreneurskompetisie: Ons gesels met plaaslike entrepreneurs wat laerskoolleerders inspireer
Blog: Afrikaans in die beroepswêreld van die ouditeur ▶
Al meer nuwe tegnologie in Afrikaans beskikbaar
Julie 11, 2019 deur Alana Bailey
Met die toepassing kan jy jou slimfoon se kamera op teks in ’n ander taal rig, en dit sal die teks dan dadelik in jou taal van keuse vertaal. Dit is veral vir reisigers wat dalk instruksies of padborde moet ontsyfer, van groot hulp.
Soms sukkel mense om vas te stel watter taal op die bord of kennisgewing verskyn wat hulle wil vertaal, maar die toepassing is nou só gevorderd, dat jy eers kan vra dat dit die taal bepaal, en dan die vertaling kan bekom. Voorheen kon enige taal net in Engels vertaal word, maar nou kan kruisvertaling wat Engels uitsluit, plaasvind.
Daar kan uit 88 tale in meer as ‘n honderd tale vertaal word. Dit is opwindend dat hierdie klein groepie uit die wêreld se ongeveer 7 100 tale, Afrikaans insluit en wys hoe Afrikaanse IT-deskundiges moeite doen om met vertaling tegnologie in ons eie taal toeganklik te maak.
AfriForum bedank almal wat betrokke is by vertaling en ontwikkeling om Afrikaans op hierdie wyse in te sluit. Ons raai ook lede aan om gereeld te kyk watter nuwe funksies en toepassings in Afrikaans beskikbaar geraak het. Soms mag ’n funksie of program dalk nog nie in jou taal van keuse bestaan nie, maar moenie moed verloor nie. Wag ’n paar weke en probeer weer, want die ontwikkeling geskied vinnig. Hoe hoër die aanvraag vir Afrikaanse programmatuur ook is, hoe meer regverdig dit die hulpbronne wat vir die vertaling nodig is.